Galileo

Galileo er et satellitnavigationssystem, som er under udvikling inden for den Europæiske Union. Systemet kan ses som en teknisk moderne udgave af GPS, som samtidig er politisk uafhængigt af USA.

Projektet er blevet forsinket nogle gange undervejs. Den nuværende status (december 2011) er:


 * To eksperimentelle satellitter blev opsendt i 2005 hhv. 2008.
 * Der bygges fire prototypesatellitter, hvor de to første blev opsendt den 21. oktober 2011.
 * De første 14 rigtige satellitter forventes klar til brug og opsendt i 2014.
 * Systemet forventes fuldt udbygget med 27 aktive satellitter i 2019.

De tekniske forventninger til Galileo er


 * positionsangivelser med nøjagtighed omkring 1 m
 * mulighed for at kombinere signaler fra Galileo-satelitter og GPS-satelitter, så begge systemer bidrager til nøjagtigheden af positionsbestemmelsen